## Zakon o provođenju rezolucija Vijeća sigurnosti Ujedinjenih naroda, u svezi sa sankcijama protiv tzv. SRJ (Srbije i Crne Gore)

### NN 109/1993 (7.12.1993.), Zakon o provođenju rezolucija Vijeća sigurnosti Ujedinjenih naroda, u svezi sa sankcijama protiv tzv. SRJ (Srbije i Crne Gore)

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske. donosim

## ODLUKU

### o proglašenju Zakona o provođenju rezolucija Vijeća sigurnosti Ujedinjenih naroda, u svezi sa sankcijama protiv tzv. SRJ (Srbije i Crne Gore)

Proglašavam Zakon o provodenju rezolucija Vijeća sigurnosti Ujedinjenih
neroda, u svezi sa sankcijama protiv tzv. SRJ (Srbije i Crne Gore), koji
je donio Zastupnički dom Sabora Republike Hrvatske na sjednici dana 23.
studenoga 1993. godine.

Broj : PA4-130/1-93.

Zagreb, 29. studenoga 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o provodenju rezolucija Vijeća sigurnosti Ujedinjenih naroda u svezi sa sankcijama protiv tzv. SRJ (Srbije i Crne Gore)

Članak 1.

Ovim Zakonom uređuje se provođenje mjera iz Rezolucije 713 (1991.),
Rezolucije 757 (1992.), Rezolucije 760 (1992.), Rezolucije 769 (1992.),
Rezolucije 787 (1992.). Rezolucije 820 (1993.) Vijeća sigurnosti Ujedinjenih
naroda (u daljnjem tekstu: Rezolucije).

Članak 2.

Zabranjuje se pravnim i fizičkim osobama uvoz i unošenje roba i usluga
porijeklom iz tzv. SRJ (Srbije i Crne Gore) kao i uvoz i unošenje robe
iz tzv. SRJ (Srbije i Crne Gore) bez obzira na porijeklo robe.

Zabranjuje se pravnim i fizičkim osobama izvoz i iznošenje roba i usluga
u tzv. SRJ (Srbiju i Crnu Goru).

Članak 3.

Zabranjuju se pravnim i fizičkim osobama gospodarske djelatnosti i poslovi
čija je svrha poticanje izvoza roba porijeklom iz tzv. SRJ (Srbije i Crne
Gore), gospodarske djelatnosti čija je svrha uvoz ili prodaja roba porijeklom
iz tzv. SRJ (Srbije i Crne Gore), provoz takvih roba, te drugi oblici posiovanja
s pravnim i fizičkim osobama iz tzv. SRJ (Srbije i Crne Gore), te sa stranim
pravnim osobama koje su u vlasništvu ili u pretežitom vlasništvu ili koje
nadziru pravne i fizičke osobe iz tzv. SRJ (Srbije i Crne Gore), kao i
poslovanje sa stranim osobama koje posluju sa osobama iz tzv. SRJ (Srbije
i Crne Gore).

Članak 4.

Zabranjuje se provoz preko teritorija Republike Hrvatske roba porijeklom
iz tzv. SRJ (Srbije i Crne Gore), kao i provoz robe iz Republike Hrvatske
u druge zemlje preko teritorija tzv. SRJ (Srbije i Crne Gore).

Iznimno provoz roba iz stavka 1. ovoga članka može se obaviti uz posebno
odobrenje Odbora Vijeća sigurnosti osnovano na temelju Rezolucije 724 (1991.)
Vijeća sigurnosti Ujedinjenih naroda (u daljnjem tekstu: Odbor Vijeća sigurnosti).

Članak 5.

Zabranjuje se ulaganje sredstava pravnih i fizičkih osoba iz tzv. SRJ
(Srbije i Crne Gore) i stranih pravnih osoba čiji su ulagatelji osobe iz
tzv. SRJ (Srbije i Crne Gore) u poduzeća, druge pravne osobe i radnje u
Republici Hrvatskoj, kao i osnivanje vlastitih poduzeća i radnji pravnih
i fizičkih osoba iz tzv. SRJ (Srbije i Crne Gore), te stranih pravnih osoba
koje su u vlasništvu ili pretežitom vlasništvu ili koje nadziru pravne
i fizičke osobe iz tzv. SRJ (Srbije i Crne Gore).

Članak 6.

Zabranjuje se pravnim i fizičkim osobama iz Republike Hrvatske ulaganje
sredstava u poduzeća, druge pravne osobe i radnje u tzv. SRJ (Srbiji i
Crnoj Gori) kao osnivanje vlastitih ili mješovitih poduzeća ili drugih
pravnih osoba i radnji u tzv. SRJ (Srbiji i Crnoj Gori).

Članak 7.

Zabranjuje se pravnim i fizičkim osobama iz tzv. SRJ (Srbije i Crne
Gore) koje imaju dinarska, devizna i druga novčana sredstva potraživanja
ili prava po osnovi robno-novčanih, financijskih i drugih odnosa u Republici
Hrvatskoj, raspolaganje tim sredstvima potraživanjima i pravima, te njihov
prijenos na druge pravne i fizičke osobe u Republici Hrvatskoj ili izvan
Republike Hrvatske.

Zabranjuje se pravnim i fizičkim osobama iz Republike Hrvatske plaćanje,
doznačivanje i prijenos dinarskih, deviznih i drugih novčanih sredstava
potraživanje ili prava pravnim i fizičkim osobama u tzv. SRJ (Srbiji i
Crnoj Gori) i obavljanje financijskih i drugih transakcija s tim osobama,
neposredno ili putem drugih pravnih i fizičkih osoba.

Odredbe stavka 1. i 2. ovoga članka odgovarajuće se odnose na one strane
pravne osobe koje su u vlasništvu ili u pretežitom vlasništvu ili ih nadziru
pravne ili fizičke osobe iz tzv. SRJ (Srbije i Crne Gore).

Članak 8.

Zabranjuje se uplovljavanje u teritorijalno more i unutrašnje morske
vode Republike Hrvatske:

- brodova državne pripadnosti tzv. SRJ (Srbije i Crne Gore), tj. brodova
koji viju zastavu tzv. SRJ (Srbije i Crne Gore), bez obzira na državljanstvo
ili domicil vlasnika,

- brodova u vlasništvu brodara iz tzv. SRJ (Srbije i Crne Gore) koji
su promijenili zastavu nakon njene agresije na Republiku Hrvatsku bez obzira
na zastavu koju trenutno viju,

- brodova koji primaju smjernice ili su pod nadzorom fizičkih i pravnih
osoba iz tzv. SRJ (Srbije i Crne Gore) ili su u isključivoj uporabi pravnih
i fizičkih osoba iz tzv. SRJ (Srbije i Crne Gore),

- svih drugih brodova, bez obzira na zastavu, koji prevoze robu ili
obavljaju usluge za tzv. SRJ (Srbiju i Crnu Goru).

Članak 9.

Zabranjnje se uporaba ili iskorištavanje brodova državne pripadnosti
tzv. SRJ (Srbije i Crne Gore), odnosno brodova u vlasništvu brodara iz
tzv. SRJ (Srbije i Crne Gore) bez obzira na zastavu.

Članak 10.

Zabranjuje se uplovljavanje brodova hrvatske državne pripadnosti ili
u vlasništvu hrvatskih brodara bez obzira na zastavu u teritorijalno more
tzv. SRJ (Srbije i Crne Go re).

Članak 11.

Nadležno tijelo državne uprave spriječit će ulazak na teritorij Republike
Hrvatske teretnim vozilima i željezničkim vagonima iz tzv. SRJ (Srbije
i Crne Gore) kao i njihov izlazak sa teritorija Republike Hrvatske na teritorij
tzv. SRJ (Srbije i Crne Gore). osim na onim graničnim prijelazima za cestovni
i željeznički promet koji su odobreni od strane Odbora Vijeća sigurnosti,
za teretna vozila i željezničke vagone kojima se prevozi roba namijenjena
isključivo u humanitarne, medicinske svrhe i prehrambene proizvode prijavljene
Odboru Vijeća odobrene od strane tog Odbora.

Članak 12.

Zabranjuje se domaćim i stranim zrakoplovima polijetanje i prelet zračnog
prostora Republike Hrvatske prema teritoriju tzv. SRJ (Srbije i Crne Gore)
ili njihovo slijetanje ako dolaze s tog teritorija, osim ako let nije odobrio
Odbor Vijeća sigurnosti.

Članak 13.

Nadležno tijelo državne uprave zaplijenit će brodove, teretna vozila,
željezničke vagone i zrakoplove zatečene na teritoriju Republike Hrvatske,
na kojima postoji većinski ili nadzorni interes osobe koja posluje unutar
tzv. SRJ (Srbije i Crne Gore) ili djeluje iz nje, a nakon postupka utvrđenja
da su prekršili Rezoluciju 713 (1991.), 757 (1992.), 787 (1992.) i 820
(1993.) bit će konfiscirani.

Brodovi, teretna vozila, željeznički vagoni, zrakoplovi i tereti na
njima, zatečeni na teritoriju Republike Hrvatske, za koje se osnovano sumnja
da su prekršili ili krše Rezolucije 713 (1991.), 757 (1992.). 787 (1992.)
i 820 (1993.) bit će zaplijenjeni dok se ne provede istraga, a ako se utvrdi
da su kršili navedene Rezolucije, bit će konfiscirani.

Članak 14.

Izvoz iz i uvoz u područja Republike Hrvatske pod zaštitom Ujedinjenih
naroda (UNPA), te provoz roba i usluga kroz ta područja može se obaviti
samo uz odobrenje ministra gospodarstva, po pribavljenom mišljenju nadležnog
tijela Hrvatske gospodarske komore i Ureda za UNPROFOR i PMEZ Vlade Republike
Hrvatske.

Zahtjev za izvoz i uvoz roba i usluga iz stavka 1. ovoga članka Ministarstvu
gqspodarstva podnosi pravna i fizička osoba čije je sjedište ili prebivalište
na području pod zaštitom Ujedinjenih naroda (UNPA), a zahtjev za provoz
podnosi pravna ili fizička osoba koja će biti prijevoznik i koja je registrirana
za obavljanje prijevoza robe.

Kada se provoz roba obavlja kroz područje pod zaštitom Ujedinjenih naroda
(UNPA), a mjesto iz kojeg se upućuje roba ili u koje se roba upućuje na
teritoriju tzv. SRJ (Srbija i Crna Gora), provoz se obavlje prema i u skladu
sa stavkom 1. iz ovog članka.

Članak 15.

Odredba članka 14. ovoga Zakona ne odnosi se na robe i usluge nužne
humanitarne i medicinske pomoći te hrane koje raspoređuju međunarodne humanitarne
organizacije.

Nadležna tijela Republike Hrvatske ispitat će u svakom određenom slučaju
da li se radi o robi iz stavka 1. ovoga članka.

Članak 16.

Vlada Republike Hrvatske po potrebi donijet će propise za provođenje
Rezolucija Vijeća sigurnosti Ujedinjenih naroda iz članka.1. ovoga Zakona
kao i drugih rezolucija Vijeća sigurnosti Ujedinjenih naroda u svezi sa
sankcijama protiv tzv. SRJ (Srbije i Crne Gore).

Članak 17.

Ministar nadležan za gospodarstvo donijet će propis kojim će se urediti
način i postupak u svezi s odobravanjem izvoza roba i usluga iz i uvoza
roba i usluga u područje Republike Hrvatske pod zaštitom Ujedinjenih naroda
(UNPA) te provoz robe kroz ovo područje.

Članak 18.

Novčanom kaznom u visini od dvostrukog do petnaesterostrukog iznosa
vrijednosti robe ili usluge, koja je predmet privrednog prijestupa, kaznit
će se za privredni prijestup pravna osoba:

1) ako uvozi i unosi, odnosno izvozi i iznosi robe i usluge protivno
odredbi članka 2. ovoga Zakona,

2) ako upotrebljava ili iskorištava brod protivno odredbi članka 9.
ovoga Zakona.

Novčanom kaznom u dinarskoj protuvrijednosti od 500 DEM do 30.000 DEM
kaznit će se za privredni prijestup iz stavka 1. ovoga članka odgovorna
osoba u pravnoj osobi.

Članak 19.

Novčanom kaznom u dinarskoj protuvrijednosti od 3.000 do 30.000 DEM
kaznit će se za privredni prijestup pravna osoba:

1) ako obavlja gospodarske djelatnosti i poslove protivno odredbi članka
3. ovoga Zakona,

2) ako obavlja provoz roba protivno odredbi člaklka 4. ovoga Zakona,

3) ako pribavlja sredstva (ulaganja) protivno odredbi članka 5. ovoga
Zakona,

4) ako ulaže sredstva ili osniva poduzeća, pravne osobe ili radnje protivno
odredbi članka 6. ovoga Zakona,

5) ako omogući raspolaganje dinarskim, deviznim i drugim novčanim sredstvima.
potraživanjima ili pravima te obavlja financijske i druge transakcije protivno
članku 7. ovoga Zakona,

6) ako je njen brod uplovio u teritorijalno more tzv. SRJ protivno odredbi
članka l0. ovoga Zakona,

7) ako obavi izvoz iz i uvoz u područja Republike Hrvatske pod zaštitom
Ujedinjenih naroda (UNPA) te kroz ta područja protivno članku 14. ovoga
Zakona.

Novčanom kaznom u dinarskoj protuvrijednosti 200 do 2.000 DEM kaznit
će se za privredni prijestup iz stavka 1. ovoga članka odgovorna osoba
u poduzeću ili drugoj pravnoj osobi.

Članak 20.

Novčanom kaznom u dinarskoj protuvrijedosti od 3.000 DEM do 30.000 DEM
robe i usluga koje su predmet kaznit će se za prekršaj fizička osoba:

1) ako uvozi i unosi, odnosno izvozi i iznosi robe i usluge protivno
odredbi članka 2. ovoga Zakona,

2) ako obavlja gospodarske djeletnosti protivno odredbi članka 3. ovoga
Zakona,

3) ako obavlja provoz roba protivno odredbi članka 4 ovoga Zakona,

4) ako ulaže sredstva ili osniva poduzeća, pravne osobe ili radnje protivno
odredbi članka 6. ovoga Zakona,.

5) ako plaća, doznačuje i prenosi dinarska, devizna i druga novčana
sredstva, potraživanje i prava i obavlja financijske i druge transakcije
protivno odredbi članka 7. stavka 2. ovoga Zakona,

6) ako uplovi u teritorijalno more i unutrašnje morske vode Republike
Hrvatske brodom protivno odredbama članka 8. ovoga Zakona,

7) ako obavlja izvoz iz i uvoz u područja Republike Hrvatske pod zaštitom
Ujedinjenih naroda (UNPA) te provoz kroz ta područja protivno odredbama
članka 14. ovoga Zakona.

Članak 21.

Iznosi novčanih kazni iz članka 18., 19. i 20. ovoga Zakona revaloriziraju
se prema srednjem tečaju Narodne banke Hrvatske na dan naplate kazne.

Članak 22.

Za radnje iz članka 18., 19. i 20. izriče se i zaštitna mjera oduzimanja
robe, drugih predmeta i sredstava koji su predmet privrednog prijestupa,
odnosno prekršaja.

Članak 23.

Postupak za privredni prijestup i postupak za prekršaj iz ovoga Zakona
provodi se kao hitan.

Prekršajni postupak iz članka 20. ovoga Zakona u prvom stupnju vodi
nadležna carinarnica.

Članak 24.

Ovaj Zakon se ne primjenjuje na djelatnosti i poslove vezane za UNPROFOR,
Konferenciju o bivšoj Jugoslaviji i Promatračku misiju Europske zajednice,
a sukladno odredbama točke 30. Rezolucije 820 (1993.) Vijeća sigurnosti
Ujedinjenih naroda.

Članak 25.

Danom stupanja na snagu ovoga Zakona prestaje važiti Uredba o provodenju
Rezolucija Vijeća sigurnosti Ujedinjenih naroda u svezi sa sankcijama protiv
tzv. SRJ (Srbije i Crne Gore) - ("Narodne novine", br. 41/93)
i Uredba o provodenju odredbe točke 12. Rezolucije Vijeća sigurnosti Ujedinjenih
naroda 820 (1993.) - ("Narodne novine", br. 41/93.) i stavlja
se izvan snage točka 30. i 31. Uredbe o nastavljanju važenja pravnoga sadržaja
i učinka određenih uredbi Vlade Republike Hrvatske na temelju zakonske
ovlasti ("Narodne novine", broj 100/93).

Članak 26.

Naredba za provodenje Uredbe o provodenju odredbe točke 12. Rezolucije
Viječa sigurnosti Ujedinjenih naroda 820 (1993.) ("Narodne novine",
br. 47/93.) primjenjivat će se do donošenja novog propisa u skladu s odredbama
ovoga Zakona.

Članak 27.

Ovaj Zakon stupa na snagu osmoga dana od dana objave u "Narodnim
novinama".

Klasa: 004-01/93-01/14

Zagreb, 23. studenoga 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 109/1993-2114